Ultimate Mets Database: Game of July 24, 2006 - Scorecard
Astros 8, Mets 4 2006 Regular Season Game 99
Cubs 8, Mets 7 Next Game:
Cubs 8, Mets 6
National League Standings, July 24, 2006 Kameel – Die stil kind het probleme – Toortsie, Kameel en Bokbaaivygie se blog
Kameel – Die stil kind het probleme
Januarie 8, 2018 Januarie 8, 2018 ~ Kameel
Dis ‘n boodskap van die stil kind af;
Dit beteken die stil kind het probleme.
“Hello L…..” antwoord ek.
“Hoe gaan dit mamma?
“Goed en met jou?” Nou gaan die bom ontplof…. jare se ondervinding het my dit al geleer.
“Ek drink vreeslik mamma.”
Ek is nie verbaas of geskok nie. Ek moes al te veel dinge in my lewe aanhoor.
“Hoekom drink jy L….?”
“Want ek is kwaad.”
Sy wil met die hele mandjie patats voor die dag kom…. dus bel ek.
Sy is kwaad maar ook huilerig.
Sewe jaar gelede is sy en haar man uitmekaar, en in die proses is sy haar twee dogters ook kwyt. Sy het by ‘n man tien jaar ouer as sy ingetrek – ‘n karakter wat ons nie self vir haar sou kies nie. Dié man het nou sy suster se sestienjarige kleinkind – wat so oud is soos die stil kind se oudste dogter – ingevat om by hulle te bly. Die tiener se huislike omstandighede is haglik; sy het haar oom gevra of sy daar kan bly om haar skoolloobbaan te voltooi. Hieroor is die stil kind woedend; dis onregverdig, sy kannie haar eie kinders grootmaak nie maar daar word van haar verwag om ‘n anderman se kind in haar huis te verwelkom.
“En nou drink jy?” vra ek.
“Ja, ek drink dag na dag myself dronk want ek wil nie saam met daardie meisiekind in dieselfde huis wees nie.”
“Ek kan jou nie stop as jy jou pyn wil wegdrink nie, ek verstaan jou pyn baie goed (en verstaan ek dit nie!!) Maar jy het ‘n keuse hier. Of jy drink en laat jou lewe aftraande pad hardloop en kyk waar spoeg dit jou uit, of jy sien hierdie meisiekind as ‘n tweede kans wat die Here jou in die lewe gee.”
“Hoe bedoel mamma?”
“Jy kannie jou eie dogters grootmaak nie, maar voor jou staan ‘n kind uit moeilike omstandighede. Sy het ‘n ma, liefde en leiding nodig, en jy kan dit vir haar gee.
“Die dag toe die welsyn gebel, en my vertel het van jou het ek ook voor ‘n keuse te staan gekom. Ek kon kwaad word en vra hoekom moet ek ‘n anderman se kind grootmaak en nie my eie nie? of ek kon my hart vir jou oopmaak, en vir jou ‘n huis, en liefde gee.” Ek het op die laaste keuse besluit… die res ken jy.
“Ek was baie selfsugtig, nê mamma.”
“Ja, jy was.”
“Ek sal regmaak waar ek verbrou het.”
“Ek is bly, sterkte vorentoe.”
Twee weke later gaan kuier ek en Ken, en Jay en haar man daar. Ons ontmoet die tiener; ”n pragtige meisiekind. Ek vra haar of dinge nou beter gaan in die huis. Sy knik haar kop bevestigend en lag. Sy en die stil kind is heel eie met mekaar in die kombuis. Daardie middag is die stil kind weer op haar stukke, en ons lag soos toe sy nog in die huis was. Op ‘n stadium sê die man in haar lewe dat hy vir haar gesê het hy gaan my vertel hoe vreeslik sy drink. “Ek het my ma klaar vertel, sy weet alles van my af,” antwoord die kind…. en op daardie oomblik voel alles weer so bekend.
Posted in Die stil kind
‹ PreviousMy vermoede is reg
Next ›Werk wat jy nie wil doen nie
35 thoughts on “Kameel – Die stil kind het probleme”
Januarie 8, 2018 om 3:07 nm
Ag Kameel, jou skrywe is vol insig en deernis, soos net ñ mens wat die moeilik van die lewe self ken, kan skryf.
Januarie 8, 2018 om 3:15 nm
Dankie Una. Die liewe lewe slaan hard maar ons leer diep lewenslesse daar.
Januarie 8, 2018 om 3:22 nm
Januarie 9, 2018 om 8:47 vm
En as onse Toortsie nou sug? Ek sien ons het ‘n nuwe nuwejaars look 😊 Ek hou hiervan, dankie Toorts.
Januarie 9, 2018 om 8:52 vm
Ek sug aommer oor ons en onse kinders. Die look? Ek speel sommer bietjie.
Januarie 9, 2018 om 8:55 vm
Skuld ek jou vir die nuwe look? Ek is ernstig…. skuld ek jou?
Januarie 9, 2018 om 9:06 vm
Ja! Raad! 😁
Januarie 9, 2018 om 9:41 vm
Januarie 9, 2018 om 9:58 vm
Enige raad. 😁
Januarie 8, 2018 om 3:33 nm
Jou skrywe raak altyd aan die hart, Kameel!
Januarie 8, 2018 om 3:44 nm
Dankie seegogga. Voel asof ek so lanklaas met jou gesels het. Gaan dit goed? Wanneer kom jy weer met ‘n storie soos daardie skoolseun voor die dag. Dit het spore in my hart gelos.
Januarie 9, 2018 om 10:23 nm
Ai Kameel, ek weet nie waar my inspirasie lus en stories heen is nie! My rekenaar het ook ‘n probeem – hy is deesdae onmoontlik stadig
Januarie 10, 2018 om 9:47 vm
Net miskien byt die skrywersgogga weer.
Januarie 8, 2018 om 4:07 nm
Ai Kameel jy skryf so pragtig. Dit raak aan my hart! Sterkte daar!
Januarie 8, 2018 om 4:21 nm
Dankie Aletta. ‘n Geseënde jaar vir jou!!!
Januarie 8, 2018 om 4:25 nm
Dankie, vir jou en jou familie ook!
Januarie 8, 2018 om 4:54 nm
Januarie 8, 2018 om 6:08 nm
Jy is een uit ‘n miljoen.
Januarie 8, 2018 om 7:13 nm
Dankie Hester. Dié pad maak maar eienaardige draaie.
Januarie 8, 2018 om 6:34 nm
*drukkie* ❤ Ek het nie antwoorde nie.
Januarie 8, 2018 om 7:05 nm
Ek bly hoop dat sy met tyd beter en beter besluite sal maak. Wanneer ek moedeloos wil word dink ek aan waar die Here my kom uithaal het… en kry weer hoop.
Januarie 8, 2018 om 7:14 nm
Watter wonderlike, wyse raad.
Januarie 8, 2018 om 7:22 nm
Haar pad loop so baie soos myne geloop het Frannie. Ek glo God het dit op my hart gelê om dit so met haar te deel.
Januarie 9, 2018 om 6:36 vm
Klink of jou raad aan haar tog ‘n invloed gehad het. Sterkte!
Januarie 9, 2018 om 7:37 vm
Die storie het nog groter gevolge gehad wat ek glo goed is vir haar. Sy het weer doel in haar lewe. Mooi jaar vir jou!!
Januarie 9, 2018 om 7:51 vm
Dankie vir jou ook, Kameel.
Januarie 9, 2018 om 7:26 vm
Hoe sou ons ooit kinders kon grootkry as die Here nie deel was van die span is nie, is nogsteeds vir my ‘n wonderwerk. Genadige God.
Januarie 9, 2018 om 7:40 vm
Sonder Hom het ek ook my hartseer oor my kinders probeer wegdrink. Met Hom kon ek die lewe weer in die oë kyk, en aangaan met die lewe. Ja voorwaar, ons genadige God!!!
Januarie 9, 2018 om 8:22 vm
Januarie 9, 2018 om 8:59 vm
Genade onbeskryflik groot. Die meiskind is op die pad gesit sodat stil kind tot insig kan kom en haar talente wat sy het kan laat uitkom. Die drinkery is so n maklike handvatsel. God se Hand is nog makliker as mens dit net wil aanvaar. Hierdie stukkie skryfwerk het nie baie woorde nie maar dit het oneindige diepte en insig veral van jou kant af. Dankie dat jy dit gedeel het. Hope liefde vir jou.
Januarie 9, 2018 om 9:24 vm
Ek dink jy verstaan reg scrapy. Dit was net die begin… die storie loop verder. Sy het nodig om weer rigting en doel in haar lewe te vind. Sy het genoeg liefde in haar om dit mildelik uit te deel. Ek vertrou dat God vir haar ‘n pad sal oopmaak na hoër hoogtes toe.
Januarie 10, 2018 om 8:20 vm
Met jou hulp en ondersteuning gaan sy beslis wen.
Januarie 10, 2018 om 8:43 vm
Wow, dit is nou n pragtige uiteinde. Voel jammer dat sy nie haar eie kids kan grootmaak nie. As sy enigsins na jou aard gaan sy n great “mamma” vir dai kind wees.
Januarie 10, 2018 om 9:52 vm
Dankie 😊 Die storie loop nog verder…. iets wat ek nie verwag het nie, maar wat goed sal wees vir haar. Sy het doel in die lewe nodig.
368,964 ste persoon wat hier inloer! Baie dankie en welkom! Hoop jy loer weer in.
Kategorië Kies Kategorieë ‘In opdrag…. (93) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting, LCHF (151) Bejaardesorg (2) Blogging (93) Boeke en flieks (101) Bybelkarakters A-Z (8) Die avonture van Vetsak (6) Die lewe (142) Die lewe met ‘n tikkie humor (29) Die stil kind (10) Dorpslewe, soos gesien deur ‘n plaasjapie (10) English Blog posts (47) Geldsake (37) Geleefde Christenskap (292) God en ek (30) Grepe uit die lewe (1) Hekelwerk (9) Hoe om ‘n blog te begin (5) Huwelik en Verhoudings (101) Kosdinge (143) Kruinsig Plaasakkommodasie (1) Lawwighede; Tong-innie-kies (155) Lê jou eier (19) Motivering en Bemoediging (144) Musiek in die Bybel (8) Om ma te wees (34) Om ouma te wees (5) Opheffingswerk; Opvoeding (62) Opstelle (2) Oudword (2) ouers van volwasse kinders -ouerleiding (8) Ouerskap en ouerleiding (90) Overberg (56) Plaaslewe en Landbousake (171) Reis-ervarings (101) Sosiale media (5) Speletjies (32) Spinnekopstories (10) Studentelewe (9) Toorts se verbeeldingsvlugte (30) Toortsie en die kleinkinders (3) Toortsie se Bantingspyskaarte (10) Toortsie se dagstukkies op Sondae (31) Toortsie se Toeka Tokkel stories (58) Toortsie se voelgoedstories (20) Uncategorized (238) Ursula (19) Verskeidenheid Onderwerpe (127) Verslanking (71) Vrae (14) Vroue in die Bybel (16) Vrouwees (20)
Voorheen geskryf Kies Maand Januarie 2018 (24) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (40) Desember 2010 (13) November 2010 (32) Oktober 2010 (43) September 2010 (16)